शहर में सुबह 4.30 बजे सप्लाई, सेक्टर 39 बी में 6:45 के बाद आता है पानी
शहरमें पानी की सुबह 4.30 बजे सप्लाई होने लगती है मगर सेक्टर 39 बी में कई दिनों से सुबह 6.45 बजे बाद पानी ग्राउंड फ्लोर के नलों में आने लगता है। ऐसा बूस्टर पंप पर तैनात कर्मचारियों की ड्यूटी में कोताही बरतने से हो रहा है। इसकी सोमवार सुबह 7.33 बजे सेक्टर 39 बी की रेजिडेंट्स वेलफेयर एसोसिएशन के प्रेसिडेंट एसके पराशर ने स्मार्ट सिटी के एप पर शिकायत दर्ज करवाई। वहां से 12.33 बजे मोबाइल पर मैसेज गया कि प्रॉब्लम हल हो गई। पराशर का कहना है कि शाम को भी पानी सप्लाई 6.30 बजे बाद हुई है ऐसे में प्रॉब्लम्स कैसे हल हो गई। निगम की ओर से गलत मैसेज भेजे जा रहे हैं।
सेक्टर 39 बी में टॉप फ्लोर तक लो प्रेशर पानी पहुंचता था। लोगों की समस्या को देखते हुए नगर निगम की ओर से लाखों खर्च करके बूस्टिंग पंप लगाया गया। इसके लगने से गर्मियों में टॉप फ्लोर पर रखे गए टैंक तक पानी पहुंचने लगा। इसके बनने से लोगों को गर्मियों में प्रेशर से पानी सप्लाई होने लगी थी।
^नगर निगम के चीफ इंजीनियर मुकेश आनंद का कहना है कि बूस्टर पंप पर तैनात कर्मचारी अगर देरी से ड्यूटी पर पहुंचेगा तो उसके ठेकेदार केे खिलाफ कार्रवाई की जाएगी। इस संबंधी एक्सईएन बीके धवन को डायरेक्शन जारी कर दी है।
स्मार्ट सिटी के एप पर कम्प्लेंट
इसकेबाद स्मार्ट सिटी के एप पर सोमवार सुबह शिकायत की। वहां से दोपहर 12.33 बजे मोबाइल पर मैसेज आया कि बूस्टर की प्रॉब्लम्स हल हो गई है। इसके बाद भी शाम को 6.30 बजे पानी सप्लाई होने लगी तो बूस्टर पंप पर जाकर चेक किया। वहां तैनात कर्मचारी ने बताया कि अभी ड्यूटी पर पहुंचे हैं।
रेजिडेंट्स वेलफेयर एसोसिएशन के प्रधान एसके पराशर का कहना है कि 17 अक्टूबर बाद निगम का रेगुलर कर्मचारी रिटायर होने के बाद बूस्टर पर ठेकेदार के कर्मचारी तैनात किए गए। तभी से सुबह और शाम को पानी की सप्लाई समय से आधा घंटा बाद मिल रहा है। इस महीने के शुरुआत से सुबह की सप्लाई 6.45 बजे बाद होने लगी। इसके बाद भी लोगों ने रेजिडेंट्स वेलफेयर एसोसिएशन से शिकायत नहीं की लेकिन रविवार और सोमवार को सुबह की सप्लाई 7.15 बजे बाद होने लगी। इसपर निगम के शिकायत सेंटर पर फोन किए, लेकिन किसी ने फोन नहीं पिकअप किया।
hin_Deva hin_Deva hin_Deva hin_Deva bho_Deva hin_Deva hin_Deva